cyanic-selkie/wikianc huggingface dataset:
Ιερώνυμος Βολφ
Το έργο του
Στις αρχές του 17ου αιώνα, ο βασιλιάς Λουδοβίκος ΙΔ 'της Γαλλίας ζήτησε τη συνάθροιση όλων των έργων της εποχής και κάλεσε πολλούς γνωστούς επιστήμονες από όλο τον κόσμο για να συμμετάσχουν στην προσπάθεια αυτή φέρνοντας σχετικά βιβλία. Το έργο του Βολφ έφτασε κει και υπήρξε καθοριστικό. Το αποτέλεσμα υπήρξε το τεράστιο Corpus Historiae Byzantinae 34 τόμων με παράλληλο ελληνικό κείμενο και λατινική μετάφραση. Αυτή η έκδοση παγίωσε και καθιέρωσε τον όρο “βυζαντινή” για τις σχετικές ιστορικές μελέτες.
Εξωτερικοί σύνδεσμοι
Κατηγορία:Γερμανοί φιλόσοφοι Κατηγορία:Γερμανοί φιλόλογοι Κατηγορία:Γερμανοί βυζαντινολόγοι Κατηγορία:Ουμανιστές
Λύρβη
μικρογραφία| Η Αγορά της Λύρβης Η Λύρβη (η οποία αναφέρεται ως Λύρβα στην Καθολική Εγκυκλοπαίδεια του 1910, Λύρβη) ήταν αρχαία πόλη και μετέπειτα επισκοπική έδρα στη ρωμαϊκή επαρχία Pamphylia Prima και τώρα είναι έδρα τιτουλάριου επισκόπου. μικρογραφία| Ένα κτίσμα στα ανατολικά της αγοράς μικρογραφία| Γέφυρα Νάρας στη Λύβρη Η τοποθεσία της πόλης Λύρβη βρίσκεται περίπου 1 χλμ βόρεια του σύγχρονου Μπουτζακσεϊχλέρ.
Ιστορία
Το όνομά της είναι γνωστό μόνο από τα νομίσματά της και την αναφορά, που έγινε γι' αυτήν από τον Διονύσιο Περιηγητή, τον Πτολεμαίο, και τον Ιεροκλή ως μία των 47 πόλεων της επαρχίας Παμφυλίας. Ο Διονύσιος τοποθετεί την πόλη στην Πισιδία, ενώ ο Γουίλιαμ Σμιθ ταυτίζει τη Λύρβη με τη Λυρόπη, που αναφέρει ο Πτολεμαίος και τοποθετήθηκε από τον αρχαίο γεωγράφο στην Κιλικία Τραχαία.
Οι Notitiae episcopatuum αναφέρουν τη Λύρβη ως έδρα βοηθού επισκόπου της αρχιεπισκοπής της Σίδης, μέχρι τον 12ο και 13ο αιώνα. Δύο από τους επισκόπους της πόλης είναι γνωστοί: ο Κάιος, ο οποίος παρευρέθηκε στην Α' Σύνοδο της Κωνσταντινούπολης το 381, και ο Ταυριανός στην Α' Σύνοδο της Εφέσου το 431 (Le Quien, Oriens christianus, I, 1009). Ο Ζεύξιος δεν ήταν Επίσκοπος της Λύρβης, όπως αναφέρει ο Le Quien, αλλά της Σύεδρας.
Ο αρχαιολογικός χώρος
Υπάρχουν εκτεταμένα ερείπια μιας αγοράς, που περιέχει μια σειρά από διώροφες και τριώροφες προσόψεις κτηρίων, μια πύλη, ένα μαυσωλείο, ένα ρωμαϊκό λουτρό, μια νεκρόπολη, καθώς και αρκετούς ναούς και εκκλησίες.
Πηγές
Κατηγορία:Ρωμαϊκοί αρχαιολογικοί τόποι στην Τουρκία Κατηγορία:Αρχαίοι ελληνικοί αρχαιολογικοί τόποι στην Τουρκία Κατηγορία:Αρχαίες πόλεις της Παμφυλίας Κατηγορία:Καθολικές τιμητικές επισκοπές στην Ασία Κατηγορία:Εγκαταλελειμμένοι οικισμοί στην Τουρκία
Κύπελλο Κύπρου ποδοσφαίρου ανδρών 1938-39
Το Κύπελλο Κύπρου 1938-39 ήταν η 5η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1938-39. Νικήτρια ήταν η ΑΕΛ για πρώτη φορά στην ιστορία της.
Σύστημα διεξαγωγής
Στο κύπελλο Κύπρου 1938-39 συμμετείχαν οι 7 ομάδες του πρωταθλήματος Α΄ κατηγορίας 1938-39. Διεξήχθη σε 4 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Τελικός
Στον τελικό προκρίθηκαν η ΑΕΛ και ο ΑΠΟΕΛ. Πριν το τελικό προέκυψε διαφωνία σχετικά με το στάδιο διεξαγωγής του. Αρχικά ο αγώνας ορίστηκε στις 2 Ιουλίου 1939 στο Παλιό Γ.Σ.Π. (που ήταν και έδρα του ΑΠΟΕΛ), στο οποίο διεξάγονταν όλοι οι τελικοί σύμφωνα με απόφαση της Κυπριακής Ομοσπονδίας Ποδοσφαίρου (ΚΟΠ). Η ΑΕΛ αρνείτο να αγωνιστεί και ζητούσε να οριστεί ο τελικός στο Στάδιο ΓΣΟ (έδρα της ΑΕΛ). Μετά από έντονες συνεδριάσεις της ΚΟΠ, οι οποίες διήρκεσαν δύο βδομάδες, αποφασίστηκε όπως πραγματοποιηθεί κλήρωση. Η κληρωτίδα ανέδειξε το Παλιό Γ.Σ.Π. ως στάδιο διεξαγωγής του τελικού. Ο τελικός διεξήχθη στις 16 Ιουλίου 1939 στο Παλιό Γ.Σ.Π.. Νικήτρια ήταν η ΑΕΛ με σκορ 3-1.
Διαιτητής: Γιουσούφ Καπτάν
ΑΕΛ: Λόλος Γεωργιάδης «Ππούρος», Μιχάλης Ξιούτας, Κώστας Σολέας, Βάσος Αϊβαλιώτης, Γιαννής Σάββα, Ελισσαίος Ελευθερίου, Πανίκος Αραδιπιώτης, Χρίστος Νικολάου «Ίτταλος», Κώστας Αϊβαλιώτης, Κώστας Τριμικλινιώτης, Δήμος Ανδρέου
ΑΠΟΕΛ: Γιώργος Μουσκής, Ευγενής Σαμουήλ, Κώστας Καζάνος, Ανδρέας Καραμάνης, Κόκης Ρωσίδης, Σπύρος Πέτσας, Τάκης Αριστείδου, Τάκης Σωκράτους «Ζέτας», Σωκράτης Γαβριηλίδης, Γιώργος Λαμπερτίδης, Λυκούργος Αρχοντίδης
Σκόρερ: 23΄ 0-1 Λυκούργος Αρχοντίδης, 60΄ 1-1 Πανίκος Αραδιπιώτης, 63΄ 2-1 Πανίκος Αραδιπιώτης, 80΄ 3-1 Κώστας Τριμικλινιώτης
Τζον Τάβερνερ
Ο Τζον Τάβερνερ (αγγλ. John Taverner. περ. 1490 – 18 Οκτωβρίου 1545) ήταν Άγγλος συνθέτης και οργανίστας της εποχής της Αναγέννησης. Θεωρείται ένας από τους σπουδαιότερους Άγγλους συνθέτες της εποχής του.
Βιογραφικά στοιχεία
Από 'κει και ύστερα, ο Τάβερνερ δεν φαίνεται να διατηρεί άλλα μουσικά πόστα· είναι μάλιστα πιθανό να σταμάτησε να συνθέτει. Αυτό που γνωρίζουμε είναι ότι εγκαταστάθηκε στη Βοστώνη του Λίνκολνσάιρ, όπου ως γαιοκτήμονας λάμβανε ένα αξιόλογο εισόδημα. Πριν πεθάνει είχε εκλεγεί δημοτικός σύμβουλος, ενώ ο τάφος του βρίσκεται στο καμπαναριό της ενοριακής εκκλησίας της Βοστώνης. Ο σύγχρονος Άγγλος συνθέτης Σερ Τζον Τάβενερ ισχυρίζεται πως είναι μακρινός του απόγονος.
Μουσικολογικά στοιχεία
Το μεγαλύτερο μέρος του έργου του έγκειται στη φωνητική μουσική, περιλαμβάνοντας λειτουργίες, μεγαλυνάρια (Magnificat) και μοτέτα. Τα περισσότερα προέρχονται από τη δεκαετία του 1520, ενώ το γνωστότερό του μοτέτο θεωρείται το "Dum Transisset Sabbatum".
Η πιο γνωστή του λειτουργία βασίζεται στο δημώδες αγγλικό τραγούδι "The Western Wynde" (ο δυτικός άνεμος) και αποτελεί ασυνήθιστο επίτευγμα για την εποχή, καθώς η θεματική μελωδία εμφανίζεται σε όλες τις φωνές (το ίδιο τραγούδι αποτελεί θεματολογία και σε λειτουργίες των Τζον Σέπαρντ και Κρίστοφερ Τάυ). Κατά το συνήθειο της εποχής κάθε ένα από τα μέρη της λειτουργίας έχει το ίδιο μήκος, κάτι που επιτυγχάνεται με την επανάληψη του θεματικού υλικού, για να καλύψει αναλόγως την έκταση του κειμένου. Στην εν λόγω λειτουργία το θέμα επαναλαμβάνεται εννέα φορές σε κάθε μέρος και εκεί που το κείμενο είναι αρκετά μικρότερο, διανθίζει το υλικό με εκτεταμένα μελίσματα, ενώ στα μεγαλύτερα κείμενα το ύφος είναι κυρίως συλλαβικό.
Σε πολλές από τις λειτουργίες του χρησιμοποιεί την τεχνική του λεγόμενου cantus firmus, μια γρηγοριανή μελωδία, που στέκει αυτούσια (συνήθως σε μια εσωτερική φωνή, όπως του τενόρου), ως μέρος της πολυφωνικής πλέξης. Τέτοιες λειτουργίες είναι και οι Corona Spinea και Gloria Tibi Trinitas, ενώ κάποιες άλλες του λειτουργίες λαμβάνουν το θεματικό τους υλικό από άλλα του έργα (μοτέτα, τραγούδια κλπ), και έτσι ονομάζονται λειτουργίες παρωδίας. Οι τεχνικές αυτές είναι αρκετά διαδεδομένες την εποχή, και πολλά παραδείγματά τους βρίσκουμε στα έργα του Παλεστρίνα, του Μπαχ, αλλά και μέχρι τη σύγχρονη μουσική των ημερών μας.
Ειδική περίπτωση αποτελεί η λειτουργία Gloria Tibi Trinitas, η οποία είναι για έξι φωνές, από τις οποίες κάποιες είναι γραμένες περίτεχνα -πιθανώς προορίζονταν για κάποιους σολίστες. Το μέρος "in nomine..." από το Benedictus (Ευλογημένος ο ερχόμενος), είναι γραμένο για τέσσερις φωνές με ενσωματωμένο το cantus firmus στη φωνή της άλτο και δανείζει το θεματικό του υλικό σε μια σειρά άλλων έργων, τα λεγόμενα Ιn nomine. Ο Τάβερνερ έγραψε αρκετά Ιn nomine για σύνολα με βιόλες ντα γκάμπα (viol consort) και στη συνέχεια αρκετοί συνθέτες ακολούθησαν αυτή την πρακτική, βαπτίζοντας τα έργα τους με το ίδιο προσωνύμιο.
Εξωτερικοί σύνδεσμοι
Κατηγορία:Άγγλοι συνθέτες Κατηγορία:Συνθέτες της Αναγέννησης
Κάρλο Αντσελότι
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Ο Κάρλο Αντσελότι (Carlo Ancelotti, 10 Ιουνίου 1959) είναι Ιταλός πρώην παίκτης και νυν προπονητής ποδοσφαίρου, τωρινά βρισκόμενος στον πάγκο της Ρεάλ Μαδρίτης. Κατά την επαγγελματική του καριέρα ως ποδοσφαιριστής, αγωνίστηκε στην Πάρμα, στη Ρόμα και στη Μίλαν. Ως προπονητής, από το 1995 έχει αναλάβει τον πάγκο πολλών ομάδων, ξεκινώντας από τη Ρετζιάνα και καταλήγοντας στη Ρεάλ Μαδρίτης. Από πολλούς θεωρείται ένας εκ των κορυφαίων προπονητών στην ιστορία του αθλήματος.
Καριέρα σε συλλόγους
Ξεκίνησε την καριέρα του το 1974 στην Πάρμα. Το 1979 μετακόμισε στη Ρόμα όπου έμεινε για 8 χρόνια, ενώ ήταν και αρχηγός της ομάδας. Στη Ρόμα κέρδισε το πρωτάθλημα της Α' Κατηγορίας το 1983 και το Κύπελλο 4 φορές. Από το 1987 μέχρι το 1992 αγωνίστηκε στη Μίλαν κερδίζοντας 2 Τσάμπιονς Λιγκ και 2 πρωταθλήματα.
Διεθνής καριέρα
Έκανε το ντεμπούτο του στις 6 Ιανουαρίου 1981 σε παιχνίδι απέναντι στην Εθνική Ελβετίας. Συμμετείχε στα Μουντιάλ του 1986 και 1990.
Προπονητική καριέρα
Ξεκίνησε από τη Ρετζιάνα το 1995 στη Β' Εθνική, όπου κέρδισε την άνοδο στην Α' Κατηγορία. Συνέχισε στην Πάρμα, όπου τερμάτισε στη 2η θέση του πρωταθλήματος κερδίζοντας θέση Τσάμπιονς Λιγκ. Συνέχισε στη Γιουβέντους, όπου ξεκίνησε με καλές προϋποθέσεις, αλλά η ανικανότητα να κατακτήσει το πρωτάθλημα τον έφερε εκτός ομάδας.
Το 2001 ανέλαβε τη Μίλαν, ομάδα στην οποία είχε κρεμάσει τα ποδοσφαιρικά παπούτσια του. Στην πρώτη χρονιά έφτασε στα ημιτελικά του Τσάμπιονς Λιγκ. Τη χρονιά 2002–03, και μετά από πολλές αλλαγές στο ρόστερ της ομάδας, κέρδισε το Τσάμπιονς Λιγκ νικώντας τη Γιουβέντους στον τελικό. Ακολούθησαν πολύ επιτυχημένα χρόνια, καθώς η Μίλαν κέρδισε άλλο ένα Τσάμπιονς Λιγκ το 2006–07, ενώ το 2004–05 ήταν φιναλίστ.
Τον Ιούνιο του 2009 εγκαταλείπει για πρώτη φορά την Ιταλία για να συνεχίσει στην Τσέλσι. Στο νησί κατάφερε να κερδίσει το Σούπερ Καπ το 2009, αλλά και πρωτάθλημα και κύπελλο το 2010. Μετά από άσχημη πορεία το 2011 και ανικανότητα στο να βρεθούν παίκτες να αλλάξουν την εικόνα της ομάδας, παρά τα 60 εκατομμύρια για τον Φερνάντο Τόρρες και τα 25 εκατομμύρια για τον Νταβίντ Λουίζ, απολύθηκε από την ομάδα και, σύμφωνα με δημοσιεύματα, οι νέοι Άραβες ιδιοκτήτες της Παρί Σεν Ζερμέν συμφώνησαν μαζί του για συμβόλαιο 2 ετών. Στις 30 Δεκεμβρίου 2011 ανακοινώθηκε επίσημα η συμφωνία για 2,5 χρόνια και έγινε ο πιο ακριβοπληρωμένος προπονητής στη Γαλλία με ετήσιες απολαβές περίπου 6 εκ. ευρώ.
Λαμβάνοντας υπόψιν μόνο τη σημερινή μορφή του ανώτατου ευρωπαϊκού κυπέλλου συλλόγων, δηλαδή από το 1992 και μετά, το Μάιο του 2014 έγινε ο μοναδικός προπονητής που έχει κατακτήσει τρεις φορές το Τσάμπιονς Λιγκ, έπειτα από την κατάκτηση του εν λόγω τίτλου από τη Ρεάλ. Αυτό το ρεκόρ ισοφαρίστηκε στις 26 Μαΐου 2018 από τον Ζινεντίν Ζιντάν, ο οποίος, μάλιστα, κατέκτησε 3 συνεχόμενα Τσάμπιονς Λιγκ (2016, 2017 και 2018) με τη Ρεάλ.
Την 1η Ιουνίου του 2021, η Ρεάλ Μαδρίτης ανακοίνωσε ότι ο Κάρλο Αντσελότι θα είναι ο προπονητής της ομάδας για τα επόμενα 3 χρόνια. Το 2022 κατέκτησε το Πρωτάθλημα με τη Ρεάλ και το Τσάμπιονς Λιγκ για τέταρτη φορά, ο πρώτος προπονητής που κατάφερε κάτι τέτοιο. Στις 2 Νοεμβρίου 2022 με την νίκη της Ρεάλ επί της Σέλτικ Γλασκώβης (5-1) έγινε ο πιο πολυνίκης προπονητής στην ιστορία του Ευρωπαϊκού Κυπέλλου Πρωταθλητριών / Τσάμπιονς Λιγκ με 103 νίκες ξεπερνώντας τον Άλεξ Φέργκιουσον.
Στις 17 Μαΐου του 2023 ξεπέρασε τον Άλεξ Φέργκιουσον και στις συμμετοχές στο Τσάμπιονς Λιγκ καθώς καθοδήγησε κάποια ομάδα για 191η φορά στην κορυφαία διασυλλογική διοργάνωση κι έγινε ο πρώτος προπονητής σε συμμετοχές στο θεσμό.
Τίτλοι ως παίκτης
Ρόμα
Μίλαν
Εθνική Ιταλίας
Διακρίσεις ως προπονητής
Γιουβέντους
Μίλαν
Τσέλσι
Παρί Σεν Ζερμέν
Μπάγερν Μονάχου
Ρεάλ Μαδρίτης
Παραπομπές
Κατηγορία:Ιταλοί ποδοσφαιριστές Κατηγορία:Ιταλοί προπονητές ποδοσφαίρου Κατηγορία:Ποδοσφαιριστές Ρόμα Κατηγορία:Ποδοσφαιριστές ΑΚ Μίλαν Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Προπονητές ποδοσφαίρου Τσέλσι ΦΚ Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Παγκοσμίου Κυπέλλου 1986 Κατηγορία:Ποδοσφαιριστές Ευρωπαϊκού Πρωταθλήματος 1988 Κατηγορία:Ποδοσφαιριστές Σέριε Α Κατηγορία:Ποδοσφαιριστές Πάρμα ΦΚ Κατηγορία:Προπονητές ποδοσφαίρου Γιουβέντους Κατηγορία:Προπονητές ποδοσφαίρου ΑΚ Μίλαν Κατηγορία:Προπονητές ποδοσφαίρου Πάρμα ΦΚ Κατηγορία:Προπονητές ποδοσφαίρου Παρί Σεν Ζερμέν Κατηγορία:Προπονητές ποδοσφαίρου Ρεάλ Μαδρίτης Κατηγορία:Προπονητές ποδοσφαίρου ΑΚ Ρετζιάνα 1919 Κατηγορία:Προπονητές ποδοσφαίρου Μπάγερν Μονάχου Κατηγορία:Προπονητές ποδοσφαίρου Έβερτον Κατηγορία:Προπονητές Πριμέρα Ντιβιζιόν Κατηγορία:Προπονητές της Πρέμιερ Λιγκ Κατηγορία:Προπονητές νικητές ΟΥΕΦΑ Τσάμπιονς Λιγκ Κατηγορία:Προπονητές ποδοσφαίρου Σέριε Α Κατηγορία:Προπονητές ποδοσφαίρου Μπούντεσλιγκα
Υδατοσφαίριση στους Μεσογειακούς Αγώνες 2018
Τα πρωταθλήματα ανδρών και γυναικών της υδατοσφαίρισης στους Μεσογειακούς Αγώνες 2018 στην Ταρραγόνα πραγματοποιήθηκαν από τις 27 Ιουνίου μέχρι τις 1 Ιουλίου στο Κέντρο Υγρού Στίβου Κάμπκλαρ.
Πηγές
Κατηγορία:Μεσογειακοί Αγώνες 2018
Ρίτα Αντωνοπούλου
Συνεργασίες - Συμμετοχές
Το 2000 και για δύο χρόνια συνεργάζεται με τον Μίμη Πλέσσα ερμηνεύοντας τραγούδια του συνθέτη σε πολλές συναυλίες και εκδηλώσεις.
Αμέσως μετά παρακολουθεί σεμινάρια υποκριτικής και τραγουδιού με τον Σταμάτη Κραουνάκη ο οποίος την εντάσσει στο δυναμικό της μουσικοθεατρικής του ομάδας Σπείρα-Σπείρα στην οποία μένει για 2,5 χρόνια λαμβάνοντας μέρος στις παραστάσεις «Μπιμπερό», «On the road» και στα «Χορικά: Αιωνία θητεία στο κάλλος», παράσταση που παρουσιάζεται στο Μέγαρο Μουσικής Αθηνών και στη Μικρή Επίδαυρο το καλοκαίρι του 2006. Το δισκογραφικό της ντεμπούτο είναι την ίδια χρονιά με τη συμμετοχή της στο Cd Πεθαίνοντας στην Αθήνα, της ομότιτλης ταινίας του Νίκου Παναγιωτόπουλου, σε συνθέσεις του Σταμάτη Κραουνάκη. Το 2006 είναι η χρονιά σταθμός στην καριέρα της. Επιλέγεται μετά από ακρόαση από τον Θάνο Μικρούτσικο και ξεκινάει εμφανίσεις στον Σταυρό του Νότου μαζί με τον Γιάννη Κούτρα. Η συνεργασία της με τον μεγάλο μουσικοσυνθέτη υπήρξε εξαιρετική και άφθαρτη στο χρόνο καθώς συνεχίστηκε αδιάλειπτα μέχρι και το 2019, όντας η βασική του ερμηνεύτρια.
Το καλοκαίρι του 2007 ξεκινάει περιοδείες και η πρώτη της ολοκληρωμένη δισκογραφική τους δουλειά έρχεται τον Οκτώβριο του ίδιου έτους με τίτλο Για φωνή και ορχήστρα η οποία περιλαμβάνει αγαπημένα τραγούδια του μεγάλου Έλληνα συνθέτη διασκευασμένα από τον ίδιο μόνο για έγχορδα και πνευστά. Η δουλειά ηχογραφείται στο Μέγαρο Μουσικής Αθηνών με την Καμεράτα υπό τη διεύθυνση του διεθνούς φήμης μαέστρου Αλέξανδρου Μυράτ. Οι εμφανίσεις συνεχίζονται στον "Μύλο" στη Θεσσαλονίκη μαζί με τον Μανώλη Μητσιά και ύστερα από μια νέα καλοκαιρινή περιοδεία καταλήγει στη "Σφεντόνα".
Τον Σεπτέμβριο του 2008 την προσκαλούν για μια συναυλία στην Ολλανδία όπου παρουσιάζει αποκλειστικά τραγούδια του Έλληνα συνθέτη. Τον Οκτώβριο επιστρέφει στον Σταυρό του Νότου μαζί με τους Θάνο Μικρούτσικο και Μίλτο Πασχαλίδη ενώ κυκλοφορεί η νέα της δισκογραφική της δουλειά με τίτλο Πάμε ξανά απ' την αρχή σε στίχους του Οδυσσέα Ιωάννου και μουσική του Θάνου Μικρούτσικου.
Τον Ιούνιο του 2009 εμφανίζεται για πρώτη φορά στο Ηρώδειο ως σολίστ με τη συνοδεία του Θάνου Μικρούτσικου και της Καμεράτας υπό τη διεύθυνση του Αλέξανδρου Μυράτ παρουσιάζοντας τραγούδια από τις δύο δισκογραφικές δουλειές με το συνθέτη ενώ το Σεπτέμβριο παίρνει μέρος σε μια μαγική συναυλία στο Θέατρο Βράχων με τους Θάνο Μικρούτσικο, Υπόγεια Ρεύματα και Μίλτο Πασχαλίδη. Τον Νοέμβριο ξεκινά εμφανίσεις στις «Γραμμές» δίπλα στον Μανώλη Μητσιά, ενώ παράλληλα παρουσιάζει σε μουσικές σκηνές σε όλη την Ελλάδα μια μουσική παράσταση για πιάνο και φωνή, με πολύ μεγάλη επιτυχία.
Το καλοκαίρι του 2010 η Ρίτα Αντωνοπούλου θα συμπράξει με τον Θάνο Μικρούτσικο, τον Χρήστο Θηβαίο και τον Γιάννη Κούτρα σε μια περιοδεία σε όλη την Ελλάδα. Toν Δεκέμβριο του 2010 εμφανίζεται στον Σταυρό του Νότου όπου παρουσιάζει την τρίτη της δισκογραφική δουλειά με τίτλο Μια πόλη για δύο στην οποία συνεργάζεται με πολλούς σημαντικούς καλλιτέχνες.
Ο χειμώνας του 2011 τη βρίσκει να εγκαινιάζει τη χειμερινή περίοδο του γυάλινου Cabaret στο Γυάλινο Μουσικό Θέατρο στη μουσική παράσταση Cabaret "Βερολίνο Παρίσι - Να θυμάσαι τι ξεχνάς", σε σκηνοθεσία Θέμη Μουμουλίδη μαζί με τον ηθοποιό Άγγελο Μπούρα. Την ίδια περίοδο επίσης ήταν οι παραστάσεις "Ταξιδεύοντας με το Σταυρό του Νότου" στο Μέγαρο Μουσικής Αθηνών στο πλευρό του Θάνου Μικρούτσικου μαζί με τους Χρήστο Θηβαίο, Κώστα Θωμαΐδη και Άννα Λινάρδου.
Το καλοκαίρι του 2012, έλαβε μέρος στην τραγωδία του Ευριπίδη "Ιφιγένεια εν Αυλίδι" ως κορυφαία του χορού μαζί με τους Καρυοφυλλιά Καραμπέτη, Μηνά Χατζησάββα και Στέλιο Μάινα και πολλούς ακόμα σε σκηνοθεσία Θέμη Μουμουλίδη. Τον ίδιο χειμώνα τραγουδά στην παράσταση "Μαουτχάουζεν" στο θέατρο Badminton τα τραγούδια της παράστασης σε μουσική Μίκη Θεοδωράκη και στίχους Ιάκωβου Καμπανέλλη και παράλληλα ξεκινάει μια μεγάλη περιοδεία σε όλη την Ελλάδα με μια παράσταση για πιάνο και φωνή με τον Θάνο Μικρούτσικο.
Τον Φλεβάρη του 2013 κλήθηκε για δυο παραστάσεις στο Ισραήλ στα πλαίσια ενός πανευρωπαϊκού φεστιβάλ για γυναικείες φωνές. Το καλοκαίρι του 2013 πραγματοποιεί μεγάλη περιοδεία με αφετηρία το Ηρώδειο σε όλη την Ελλάδα με τίτλο "Πάντα γελαστοί και γελασμένοι" με τους Θάνο Μικρούτσικο, Μανώλη Μητσιά, Δημήτρη Μπάση και Γιάννη Κότσιρα. Τον χειμώνα του 2013 ξεκινά νέα περιοδεία με το Θάνο Μικρούτσικο σε όλη την Ελλάδα με τίτλο "Το πιο ωραίο μου τραγούδι θα σου πω"  με τη προσθήκη του Θύμιου Παπαδόπουλου στα πνευστά. Την ίδια περίοδο πραγματοποιεί περιορισμένες εμφανίσεις με τίτλο "Λυπήσου αυτούς δεν ονειρεύονται" στο Black is Alive της Θεσσαλονίκης με τους Γιάννη Κότσιρα και Θάνο Μικρούτσικο.
Από τον Γενάρη του 2014 εμφανίζεται στην κεντρική σκηνή στο Σταυρό του Νότου με το Θάνο Μικρούτσικο και τον Γιάννη Κότσιρα. Το καλοκαίρι του ίδιου έτους πραγματοποιεί νέα μεγάλη περιοδεία σε Ελλάδα και Κύπρο μαζί με τους Θάνο Μικρούτσικο, Γιάννη Κότσιρα και εξαιρετική ορχήστρα. Τον Οκτώβριο με αφορμή την κυκλοφορία του νέου άλμπουμ Αόρατος από τον Έλληνα συνθέτη, παραγωγό και ερμηνευτή Περικλή Κανάρη, παίρνει μέρος σε μια μοναδική παράσταση-αφιέρωμα στον καταξιωμένο στιχουργό, ποιητή και συγγραφέα Μάνο Ελευθερίου στο Tribeca Performing Arts Center στο Μανχάταν της Νέας Υόρκης. Μαζί της ο Βασίλης Παπακωνσταντίνου, ο Κώστας Μακεδόνας, η Λαμπρινή Καρακώστα και ο Γιώργος Καλούδης σε συνεργασία με κορυφαίους καλλιτέχνες από όλο τον κόσμο, συμπεριλαμβανομένων των βραβευμένων με Grammy Νιλ Ντόρφσμαν, Τζον Μπενίτες, Σέιν Σάναχαν και Άρα Ντινκτζιάν.
Toν χειμώνα πραγματοποιείται η κυκλοφορία της τέταρτης προσωπικής δισκογραφικής της δουλειάς με τίτλο Ζωή μου μην αργείς, σε στίχους και μουσική του Γιώργου Ανδρέου. Στο cd συμμετέχουν ο Χρήστος Θηβαίος, ο Πάνος Κατσιμίχας, ο Μίλτος Πασχαλίδης και η Ελένη Τσαλιγοπούλου. Στα πλαίσια της παρουσίασης αυτής της δουλειάς πραγματοποιεί περιοδεία σε όλη την Ελλάδα με τον Γιώργο Ανδρέου.
Το καλοκαίρι του 2015 η Ρίτα Αντωνοπούλου συμμετέχει σε μια μεγάλη μουσική παράσταση με τίτλο " Άγιος ο έρωτας" σε όλη την Ελλάδα με τους Γιώργο Ανδρέου και Τάνια Τσανακλίδου. Το χειμώνα του 2015 τραγουδά στην μεγάλη παραγωγή για τη ζωή του Νίκου Καββαδία "Ταξίδι στο Σταυρό του Νότου" στο θέατρο Badminton σε σκηνοθεσία Θέμη Μουμουλίδη δίπλα στους Στέλιο Μάινα, Σταύρο Ζαλμά, Ελισάβετ Μουτάφη, Κώστα Θωμαΐδη και Θάνο Μικρούτσικο. Από τον Γενάρη του 2016 ξεκινά προσωπικές εμφανίσεις σε Ελλάδα και Κύπρο παρουσιάζοντας τη μουσική παράσταση "Το ένα φέρνει το άλλο" την οποία συνεχίζει μέχρι και το καλοκαίρι της ίδιας χρονιάς.
Το καλοκαίρι του 2016 κάνει την πρώτη της συνεργασία με την Ελένη Βιτάλη και πραγματοποιούν συναυλίες σε όλη τη χώρα. Το Νοέμβριο του 2016 συμμετέχει στην παράσταση 9 και 5 μαζί με τους Βασίλη Παπακωνσταντίνου και Οδυσσέα Ιωάννου σε σκηνοθεσία Παντελή Βούλγαρη, η απήχηση της οποίας οδήγησε σε μεγάλη καλοκαιρινή περιοδεία.
Τον Φεβρουάριο του 2017 πρωταγωνιστεί στην παράσταση "Η Μήδεια του Έρωτα" σε κείμενα Κωνσταντίνας Βαρσάμη και σκηνοθεσία του Λευτέρη Γιοβανίδη, η οποία παρουσιάστηκε στο Gazarte. Το καλοκαίρι του 2017 συμμετέχει σε μια μεγάλη περιοδεία σε όλη την Ελλάδα με την πετυχημένη μουσικοθεατρική παράσταση "Ταξίδι στο Σταυρό του Νότου". Το ίδιο διάστημα ερμηνεύει με τον Βασίλη Παπακωνσταντίνου το τραγούδι "Αυτά που έχουµε ζήσει" στον νέο του δίσκο σε στίχους Οδυσσέα Ιωάννου και μουσική Θέμη Καραμουρατίδη. Τον χειμώνα του 2017 παρουσιάζει ένα ρεσιτάλ για πιάνο και φωνή σε συνεργασία με τον συνθέτη και σολίστ Θοδωρή Οικονόμου. Η παράσταση παρουσιάζεται μέχρι σήμερα σε Ελλάδα και Κύπρο έχοντας αποσπάσει διθυραμβικές κριτικές.
Το καλοκαίρι του 2018 συμμετέχει στην ιστορική συναυλία "Όσοι περπάτησαν μαζί μου" στο πλευρό του Θάνου Μικρούτσικου μαζί με τους Χάρις Αλεξίου, Γιώργο Νταλάρα, Γιάννη Κότσιρα κ.ά.
Εξωτερικοί σύνδεσμοι
Κατηγορία:Ελληνίδες τραγουδίστριες
Ο Νονός ΙΙ
μικρογραφία|260x260εσ|Το σενάριο της ταινίας στο Εθνικό Μουσείο Κινηματογράφου, στο [[Τορίνο της Ιταλίας]] Ο Νονός II (αγγλικά: The Godfather Part II) είναι μια αμερικανική γκανγκστερική ταινία που κυκλοφόρησε το 1974, στην οποία ο Φράνσις Φορντ Κόπολα ήταν παραγωγός, σκηνοθέτης, και συν-σεναριογράφος, μαζί με τον Μάριο Πούζο, με πρωταγωνιστές τον Αλ Πατσίνο, Ρόμπερτ Ντιβάλ, Ντάιαν Κίτον και Ρόμπερτ Ντε Νίρο. Είναι βασισμένη εν μέρει στο βιβλίο του Πούτζο Ο Νονός, που κυκλοφόρησε το 1969. Η ταινία εξυπηρετεί ταυτόχρονα τον ρόλο sequel και prequel μαζί, παρουσιάζοντας δύο παράλληλες ιστορίες. Η κύρια ιστορία, συνεχίζοντας τα γεγονότα της πρώτης ταινίας, επικεντρώνεται στον Μάικλ Κορλεόνε (Πατσίνο), τον νέο Δον της μαφιόζικης φαμίλιας των Κορλεόνε, ο οποίος προσπαθεί να κρατήσει ενωμένες τις επαγγελματικές δραστηριότητες του από το 1958 ως το 1959· η άλλη είναι μια σειρά από flashback που εξιστορούν την πορεία του πατέρα του, Βίτο Κορλεόνε, (Ντε Νίρο), από τα παιδικά του χρόνια στη Σικελία το 1901 έως τη δημιουργία της φαμίλιας των Κορλεόνε στη Νέα Υόρκη.
Η ταινία κυκλοφόρησε το 1974, αποσπώντας διθυραμβικές κριτικές, με κάποιους να υποστηρίζουν πως ήταν καλύτερη ακόμα και από την πρώτη ταινία. Προτάθηκε με 11 υποψηφιότητες για Όσκαρ, και ήταν το πρώτο sequel που κέρδισε το Όσκαρ καλύτερης ταινίας. Από τα έξι όσκαρ που κέρδισε περιλαμβάνονται αυτό της καλύτερης σκηνοθεσίας για τον Κόπολα, Β' Ανδρικού Ρόλου για τον Ντε Νίρο και καλύτερου προσαρμοσμένου σεναρίου για τον Πούζο. Ο Πατσίνο κέρδισε το βραβείο BAFTA για τον Καλύτερο Ηθοποιό και κέρδισε υποψηφιότητα Όσκαρ στην ίδια κατηγορία.
Όπως και η προκάτοχος του, το sequel έχει αφήσει τεράστια επιρροή στις γκανγκστερικές ταινίες. Το 1997 το Αμερικανικό Ινστιτούτο Κινηματογράφου την κατέταξε στην 32η θέση στη λίστα με τις σπουδαιότερες ταινίες όλων των εποχών και κράτησε αυτή τη θέση στην αναθεώρηση που έγινε 10 χρόνια αργότερα. Επιλέχθηκε να φυλαχτεί για διατήρηση στο Εθνικό Αρχείο Κινηματογράφου των ΗΠΑ από τη Βιβλιοθήκη του Κογκρέσου το 1993, με αιτιολόγηση πως είναι "πολιτιστικά, ιστορικά και αισθητικά σημαντική".
Ένα sequel, Ο Νονός III, κυκλοφόρησε 16 χρόνια αργότερα, το 1990.
Πλοκή
Η ταινία υπολείπεται μεταξύ δύο σειρών-ξεχωριστών γεγονότων: τη πρώιμη ζωή του Βίτο Κορλεόνε (τα συμβάντα πριν το Ο νονός)· και τη συνέχεια της ζωής του Μάικλ Κορλεόνε (λίγο καιρό μετά το τέλος του Ο νονός).
Βίτο Κορλεόνε
Στο 1917, ο Βίτο Κορλεόνε ζει σε μια φτωχική πολυκατοικία με τη σύζυγο του Καρμέλα, και τον νεογέννητο Σόνι, και δουλεύει σε ένα μπακάλικο της Νέας Υόρκης που έχει ο πατέρας ενός στενού του φίλου. Ένα μέλος του Μαύρου Χεριού, ο Δον Φανούτσι, που εκβιάζει ντόπιες επιχειρήσεις πουλώντας προστασία, αναγκάζει τον μπακάλη ν' απολύσει τον Βίτο και να δώσει τη θέση του στον ανιψιό του. Ως χάρη στον γείτονα του, Πήτερ Κλεμέντζα, ο Βίτο κρύβει μια σακούλα με όπλα· σε αντάλλαγμα, ο Κλεμέντζα προσκαλεί τον Βίτο να διαρρήξουν μια πλούσια κατοικία. Το μερίδιο του Βίτο από την κλοπή είναι ένα βελούδινο χαλί, που το βάζει στο σαλόνι του.
Τρία χρόνια αργότερα, ο Βίτο έχει αποκτήσει αλλά δύο αγόρια (τον Φρέντο και τον Μάικλ). Αυτός και οι συνεργάτες του (ο Κλεμέντζα και ο Σαλ Τέσιο) εκβιάζονται από τον Δον Φανούτσι, που απαιτεί να του "γεμίσουν τη χούφτα του" από τις κλοπές τους, αλλιώς θα τους φέρει την αστυνομία. Ο Βίτο πείθει τους συνεταίρους του να πληρώσουν τον Φανούτσι λιγότερα και τους υπόσχεται πως "θα του κάνει μια προσφορά που δεν θα μπορεί ν' αρνηθεί" σαν χάρη σ' αυτούς. Στη φιέστα της γειτονιάς, ο Βίτο συναντά τον Φανούτσι και κερδίζει τον σεβασμό του. Μετά ακολουθεί τον Φανούτσι, τον αιφνιδιάζει στο χολ του διαμερίσματος του, τον πυροβολεί μέχρι θανάτου, παίρνει πίσω τα λεφτά των συνεταίρων του και διαφεύγει.
Ο Βίτο έχει γίνει σεβαστός στην κοινότητα της Νέας Υόρκης. Αντιμετωπίζει ένα ιδιοκτήτη διαμερισμάτων ο οποίος δεν τον ξέρει, προσφέροντας του επιπλέον χρήματα για να αφήσει μια χήρα να κρατήσει το διαμέρισμα της. Ο σπιτονοικοκύρης λέει πως ήδη το νοίκιασε και εξαγριώνεται όταν ο Βίτο απαιτεί απ' αυτόν να επιτρέψει στη χήρα να κρατήσει τον σκύλο της. Αργότερα ο σπιτονοικοκύρης μαθαίνει πως πρόσβαλε τον λάθος άνθρωπο. Τρομοκρατημένος, βρίσκει τον Βίτο και τον διαβεβαιώνει πως η χήρα μπορεί να μείνει, μαζί με τον σκύλο της, με μειωμένο νοίκι.
Μάικλ Κορλεόνε
Με την περίσταση της πρώτης κοινωνίας του γιου του Άντονι, το 1958, ο Μάικλ Κορλεόνε έχει μια σειρά συναντήσεων ως ο Δον της φαμίλιας. Με τον γερουσιαστή της Νεβάδας Πατ Γκίρι, σκοπεύει να συζητήσει τους όρους μιας άδειας παιγνίων για τους Κορλεόνε, αλλά ο γερουσιαστής προσβάλλει με ύβρεις τους Κορλεόνε και απαιτεί μίζα. Ο Τζόνυ Όλα φτάνει για να εκφράσει, εκ μέρους του γκάγκνστερ της Φλόριντας Χάιμαν Ροθ, την υποστήριξή του στον Μάικλ. Την ίδια ώρα που ο Δον προσπαθεί να χειριστεί την κατάθλιψη της αδελφής του Κόνι, και τον μεγαλύτερο του αδελφό του Φρέντο, ο κάπος του Κορλεόνε, Φρανκ Πεντάντζελι είναι αναστατωμένος επειδή το αφεντικό του δεν θα τον βοηθήσει να υπερασπιστεί τις περιοχές του στη Νέα Υόρκη εναντίον των αδελφών Ροζάτο, που δουλεύουν για τον Εβραίο Ροθ. Εκείνο το βράδυ, ο Μάικλ πέφτει θύμα ανεπιτυχούς δολοφονικής απόπειρας στο σπίτι του και βάζει αρχηγό της φαμίλιας τον κονσιλιέρι Τομ Χέιγκεν, διαβεβαιώνοντας τον για τον αδελφικό δεσμό τους.
Ο Μάικλ υποψιάζεται ότι ο Ροθ διέταξε την απόπειρα, αλλά τον συναντά στο Μαϊάμι όπου του λέει πως ο Πεντάντζελι ήταν πίσω από τη δολοφονική απόπειρα. Μετά λέει στον Πεντάντζελι πως ο Ροθ διέταξε την απόπειρα και του ζητά συνεργασία. Ο Πεντάντζελι συναντά τους Ροζάτο αλλά οι άντρες τους του στήνουν ενέδρα, λέγοντας που εκτελούν διαταγές του Μάικλ, αλλά ένας περαστικός αστυνομικός τους διακόπτει και ξεφεύγουν, αφήνοντας τον Πεντάντζελι για πεθαμένο.
Ο Γκίρι βρίσκεται σε ένα οίκο ανοχής του Φρέντο με μια νεκρή πόρνη δίπλα του, χωρίς να έχει καμιά ανάμνηση για το πως βρέθηκε εκεί· αποδέχεται την προσφορά "φιλίας" του Τομ για να καλύψουν το συμβάν.
Αφού βλέπει μια βομβιστική επίθεση αυτοκτονίας ενός επαναστάτη στην Αβάνα της Κούβας, ο Μάικλ πείθεται για την αποφασιστικότητα των επαναστατών του Φιντέλ Κάστρο να ρίξουν τον δικτάτορα Φουλχένσιο Μπατίστα. Ο Φρέντο φέρνει στον Μάικλ τα λεφτά για μια συμφωνία με τον Ροθ, αλλά αντί να τη δώσει στον Ροθ, ο Μάικλ ρωτά τον γηραιό μαφιόζο ποιος έδωσε τη διαταγή για το χτύπημα στον Πεντάντζελι. Ο Ροθ του θυμίζει τον μακαρίτη φίλο του Μο Γκριν - ένα από τα θύματα του Μάικλ στην εκκαθάριση των Πέντε Φαμελιών – λέγοντας πως, "Αυτή τη δουλειά διαλέξαμε. Δεν ρώτησα ποιος έδωσε τη διαταγή επειδή δεν είχε καμιά σχέση με τη δουλειά!" Στο πρωτοχρονιάτικο πάρτι, ξεφεύγει στον Φρέντο πως ήδη ήξερε τον Τζόνυ Όλα παρά την προηγούμενη άρνηση του. Απογοητευμένος, ο Μάικλ αγκαλιάζει τον αδελφό του, αποκαλύπτοντας του πως ξέρει ότι ήταν πίσω από τη συνωμοσία κατά της ζωής, και ο Φρέντο, τρομαγμένος, φεύγει μέσα στο χάος. Ο σωματοφύλακας του Μάικλ στραγγαλίζει τον Όλα αλλά τον σκοτώνουν αστυνομικοί πριν να σκοτώσει τον ασθενή Ροθ. Πίσω στη πατρίδα, ο Χέιγκεν πληροφορεί τον Μάικλ πως ο Ροθ αναρρώνει στο Μαϊάμι και πως η Κέι απέβαλε το παιδί που εγκυμονούσε.
Στην Ουάσινγκτον, μια επιτροπή της Γερουσίας η οποία διερευνά τη Φαμίλια των Κορλεόνε δεν μπορεί να βρει αποδείξεις που να ενοχοποιούν τον Μάικλ, ώσπου καλείται ένας νέος μάρτυρας. Ο Πεντάντζελι, έχει μπει στο πρόγραμμα προστασίας μαρτύρων του FBI και είναι έτοιμος να εκδικηθεί την απόπειρα κατά της ζωής του, καταθέτοντας στοιχεία εναντίον του Μάικλ. Όμως, πριν από την έναρξη της ακροαματικής διαδικασίας, ο Πεντάντζελι βλέπει δίπλα απ' τον Μάικλ τον Σικελό αδελφό του· ο Πεντάντζελι αρνείται τις ένορκες καταθέσεις του και η διαδικασία διαλύεται μέσα σε οχλαγωγία.
Ο Μάικλ και ο Χέιγκεν παρατηρούν πως η στρατηγική του Ροθ να καταστρέψει τον Μάικλ είναι καλά σχεδιασμένη. Ο Φρέντο βρέθηκε και πείστηκε να γυρίσει στη Νεβάδα, και σε συζήτηση τους εξηγεί την προδοσία του στον Μάικλ· ήταν πικραμένος επειδή, αν και γηραιότερος, τον πέρασε στην ιεραρχία της φαμίλιας ο Μάικλ, και βοήθησε τον Ροθ, νομίζοντας πως θα κέρδιζε κι αυτός κάτι. Ορκίστηκε πως δεν ήξερε τίποτα για το σχέδιο τους να σκοτώσουν τον Μάικλ. Λέει στον Μάικλ πως ο πρόεδρος της Επιτροπής της Γερουσίας δωροδοκείται από τον Ροθ. Ο Μάικλ απαρνιέται τον Φρέντο και λέει στον Αλ Νέρι πως "δεν θα του συμβεί τίποτα όσο ζει η μητέρα μου". Κατόπιν, ο Μάικλ εμποδίζει με τη βία την Κέι να τον εγκαταλείψει με τα παιδιά τους· εκείνη αντιδρά αποκαλύπτοντας του πως η αποβολή της στην πραγματικότητα ήταν έκτρωση.
Η μητέρα του Μάικλ πεθαίνει. Στην κηδεία, μια αλλαγμένη Κόνι ικετεύει τον Μάικλ να συγχωρήσει τον Φρέντο. Ο Μάικλ ενδίδει και αγκαλιάζει τον Φρέντο, αλλά βλέπει με νόημα τον Νέρι. Στον Ροθ όχι μόνο δεν δίνεται άσυλο, αλλά απαγορεύεται και η είσοδος στο Ισραήλ. Παρά τις διαφωνίες του Χέιγκεν, ο Μάικλ σχεδιάζει την εκδίκησή του. Ο Χέιγκεν επισκέπτεται τον Πεντάντζελι και του προσφέρει την ευκαιρία να γλιτώσει η οικογένεια του, θυμίζοντας του πως όταν μια συνωμοσία κατά του Ρωμαίου Αυτοκράτορα αποτύγχανε, οι συνωμότες αυτοκτονούσαν.
Η Κόνι βοηθά την Κέι να επισκεφθεί τα παιδιά της, αλλά ο Μάικλ κλείνει κάθε πόρτα συγχώρεσης.
Με την άφιξη του στο Μαϊάμι, όπου συλλαμβάνεται από τις αρχές, ο Χάιμαν Ροθ πυροβολείται στο στομάχι και πεθαίνει από τον κάπο του Μάικλ, Ρόκκο Λαμπόνε, ο οποίος αμέσως πέφτει νεκρός από τις σφαίρες των πρακτόρων του FBI. Ο Φρανκ Πεντάντζελι βρίσκεται νεκρός στο μπάνιο του με κομμένες φλέβες. Ο Νέρι εκτελεί τον Φρέντο ενώ ψαρεύουν στη λίμνη Τάχο.
Ο Μάικλ κάθεται σκεπτόμενος μόνος στις όχθες της λίμνης έξω απ' το οικογενειακό σπίτι.
Βραβεία
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Όσκαρ Καλύτερης Ταινίας Κατηγορία:Ταινίες του 1974 Κατηγορία:Ταινίες παραγωγής Paramount Pictures Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες των οποίων ο καλλιτεχνικός διευθυντής κέρδισε Όσκαρ Καλύτερης Καλλιτεχνικής Διεύθυνσης Κατηγορία:Αμερικανικές αστυνομικές δραματικές ταινίες Κατηγορία:Ταινίες με μουσική σύνθεση Νίνο Ρότα Κατηγορία:Ταινίες σε σκηνοθεσία Φράνσις Φορντ Κόπολα Κατηγορία:Ταινίες σε σενάριο Φράνσις Φορντ Κόπολα Κατηγορία:Ταινίες γυρισμένες στο Μαϊάμι Κατηγορία:Ταινίες γυρισμένες στη Νέα Υόρκη Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες στη σικελική γλώσσα Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες Κατηγορία:Ταινίες των οποίων ο σκηνοθέτης κέρδισε Όσκαρ Καλύτερης Σκηνοθεσίας Κατηγορία:Ταινίες με ηθοποιό που κέρδισε Όσκαρ Β' Ανδρικού Ρόλου Κατηγορία:Ταινίες τοποθετημένες στη Νέα Υόρκη Κατηγορία:Ταινίες τοποθετημένες στο Λας Βέγκας Κατηγορία:Ταινίες τοποθετημένες στο Μαϊάμι Κατηγορία:Αμερικανικές γκανγκστερικές ταινίες Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Μίρζα Μπέγκιτς
Σταδιοδρομία
Ο Μίρζα Μπέγκιτς έκανε τα πρώτα του μπασκετικά βήματα στη Σλόμποντα Τούζλα της Βοσνίας. Το 2002 μεταπήδησε στην Κόπερ, στην οποία παρέμεινε για δύο μήνες. Στη συνέχεια μεταγράφηκε στην ομάδα νέων της Ούνιον Ολύμπια στην οποία αγωνίστηκε μέχρι το καλοκαίρι του 2003.
Στη συνέχεια πήρε μεταγραφή στην Τρίγκλαφ Κράνι, ομάδα της Βοσνίας, στην οποία παρέμεινε μέχρι το τέλος της σεζόν 2003-04.
Το 2004 μεταπήδησε στην Ιταλία και την Βίρτους Μπολόνια, ωστόσο την πρώτη του σεζόν δόθηκε δανεικός στην βελγική Χούι Μπάσκετ. Στο τέλος της σεζόν 2005-06 αφέθηκε ελεύθερος από την ιταλική ομάδα και επέστρεψε στη Σλοβενία για λογαριασμό της Γκέοπλιν Σλόβαν στην οποία αγωνίστηκε για ένα χρόνο.
Στις 30 Ιουλίου του 2007 ο Μίρζα Μπέγκιτς υπέγραψε συμβόλαιο διετούς διαρκείας με την Ούνιον Ολύμπια και πραγματοποίησε το επίσημο ντεμπούτο του στην Ευρωλίγκα στις 24 Οκτωβρίου του 2007 με αντίπαλο την ιταλική Μοντεπάσι Σιένα. Με την ομάδα της Σλοβενίας κατέκτησε ισάριθμα νταμπλ το 2008 και 2009.
Μετά την Ούνιον Ολύμπια, ο Μπέγκιτς έκανε ένα πέρασμα από τη Λιθουανία και τη Ζάλγκιρις Κάουνας και στις 19 Ιανουαρίου του 2011 υπέγραψε συμβόλαιο δυόμιση ετών με την ισπανική Ρεάλ Μαδρίτης.
Στο τέλος της σεζόν 2012-13 ο Μίρζα Μπέγκιτς κατέκτησε με τη Ρεάλ Μαδρίτης το Πρωτάθλημα Ισπανίας ενώ έφτασε και στον τελικό της Ευρωλίγκα, στον οποίο η ισπανική ομάδα ηττήθηκε από τον Ολυμπιακό Πειραιώς.
Στις 20 Ιουλίου του 2013, ο Μπέγκιτ έμεινε ελεύθερος από τη Ρεάλ Μαδρίτης και ο Ολυμπιακός του πρότεινε συμβόλαιο διετούς διαρκείας, το οποίο και αποδέχθηκε. Μάλιστα, με τον Ολυμπιακό κατάφερε να κατακτήσει λίγο καιρό μετά την υπογραφή του συμβολαίου του και τον πρώτο του διεθνή τίτλο, καθώς η ομάδα του Πειραιά νίκησε σε διπλό αγώνα την Πινιέιρος Σκάι στα πλαίσια του Διηπειρωτικού Κυπέλλου Καλαθοσφαίρισης. Ωστόσο, οι συνεχείς τραυματισμοί του σε συνδυασμό με το γεγονός ότι δεν πραγματοποιούσε πολλές συμμετοχές με την ερυθρόλευκη φανέλα, οδήγησαν τη διοίκηση του Ολυμπιακού Πειραιώς στη διακοπή του συμβολαίου του.
Στις 1 9 Νοεμβρίου 2014 και μετά από ένα μικρό πέρασμα τριών μηνών από την Ολίμπια, Ο Μπέγκιτς συμφωνεί με την Λαμποράλ Κούτσα. Εκεί είχε κατά μέσο όρο 6,5 πόντους και 4,4 ριμπάουντ
Στις 7 Δεκεμβρίου 2015 και αφού έχει περάσει λίγες μέρες στην προετοιμασία των Νιου Ορλίνς Πέλικανς, υπογράφει συμβόλαιο με την Μπιλμπάο, συνεχίζοντας την καριέρα του στην Ισπανία. Στη σεζόν μέτρησε κατά μέσο όρο 8.3 πόντους και 3.3 ριμπάουντ.
Στις 27 Ιουλίου 2016, ανακοινώνεται από την κροατική Τσεντεβίτα. Στην Τσεντεβίτα, είχε κατά μέσο όρο 5,2 πόντους και 3,5 ριμπάουντ στην Αδριατική λίγκα, ενώ στο πρωτάθλημα της χώρας είχε 6,1 πόντους και 3,9 ριμπάουντ.
Στις 13 Αυγούστου 2017, μετακομίζει στο πρωτάθλημα του Ιράν για την Πετροχίμι.
Στις 21 Σεπτεμβρίου 2020, ανακοίνωσε ότι αποσύρεται από την ενεργό δράση, σε ηλικία 35 ετών και μετά από 17 χρόνια καριέρας.
Διεθνείς συμμετοχές
Ο Μίρζα Μπέγκιτς ήταν μέλος της Εθνικής ομάδας Κ20 της Σλοβενίας και υπήρξε διεθνής με την Εθνική ομάδα Σλοβενίας των Ανδρών. Με τη Σλοβενία αγωνίστηκε και στο Ευρωμπάσκετ του 2011, βγαίνοντας πρώτος στις τάπες της διοργάνωσης.
Παραπομπές
Κατηγορία:Σλοβένοι καλαθοσφαιριστές Κατηγορία:Βόσνιοι καλαθοσφαιριστές Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Βίρτους Μπολόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Ζάλγκιρις Κάουνας Κατηγορία:Καλαθοσφαιριστές Ολύμπια Λιουμπλιάνας Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές βοσνιακών συλλόγων Κατηγορία:Καλαθοσφαιριστές σλοβενικών συλλόγων Κατηγορία:Καλαθοσφαιριστές βελγικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Εθνικής Σλοβενίας
Κουέβα ντε λας Μάνος
Η Κουέβα ντε λας Μάνος (Cueva de las Manos, όνομα το οποίο στα ισπανικά σημαίνει Η σπηλιά των χεριών) είναι σπήλαιο που βρίσκεται στην Περιφέρεια Σάντα Κρους της νότιας Αργεντινής, 163 χιλιόμετρα νότια της πόλης του Περίτο Μορένο. Φημίζεται για τις ζωγραφιές χεριών που κοσμούν τα τοιχώματά της, από τις οποίες πήρε και το όνομά της. Οι ζωγραφιές μέσα στη σπηλιά είναι ηλικίας 13.000 έως 9.000 ετών. Πολλά και διαφορετικά κύματα ανθρώπων κατοίκησαν στη σπηλιά και οι παλαιότερες τοιχογραφίες έχουν ραδιοχρονολογηθεί περίπου στο 7300 π.Χ. Η ηλικία των τοιχογραφιών υπολογίστηκε από τα υπολείμματα των οστέινων σωλήνων που χρησιμοποιήθηκαν για τον ψεκασμό της μπογιάς πάνω στο τοίχωμα της σπηλιάς, προκειμένου να δημιουργηθούν σιλουέτες χεριών. Το σπήλαιο κατοικήθηκε για τελευταία φορά γύρω στο 700 π.Χ, πιθανώς από προγόνους των Τεουέλτσε.
Το σπήλαιο βρίσκεται στην κοιλάδα του ποταμού Πιντούρας, σε ένα απομονωμένο τμήμα της Παταγονίας. Το κυρίως σπήλαιο έχει βάθος 24 μέτρα και στην είσοδό του πλάτος 15 μέτρα και ύψος 10 μέτρα. Το έδαφος στο εσωτερικό του σπηλαίου έχει ανηφορική κλίση και έτσι το εσωτερικό ύψος δεν υπερβαίνει τα 2 μέτρα.
Τέχνεργα
Οι εικόνες των χεριών συχνά είναι αρνητικά είδωλα, φτιαγμένες δηλαδή με την τεχνική του στένσιλ. Οι περισσότερες εικόνες είναι αριστερών χεριών, κάτι το οποίο σημαίνει ότι οι ζωγράφοι κρατούσαν με το ένα χέρι (το δεξί) τον σωλήνα με τον οποίο ψέκαζαν το χρώμα, προκειμένου να αποτυπώσουν το άλλο χέρι που ακουμπούσε στο τοίχωμα της σπηλιάς.
Εκτός από τις εικόνες χεριών υπάρχουν απεικονίσεις ανθρώπων, γουανάκων, πτηνών ρέα, αιλουροειδών και άλλων ζώων, καθώς και γεωμετρικά σχήματα, σχέδια ζιγκ ζαγκ, αναπαραστάσεις του Ήλιου και σκηνές κυνηγιού. Οι σκηνές κυνηγιού είναι νατουραλιστικές αναπαραστάσεις μιας ποικιλίας κυνηγετικών τεχνικών, μεταξύ άλλων και της χρήσης των μπόλας, που χρησιμοποιούνται ακόμα και σήμερα στην Παταγονία. Παρόμοιες ζωγραφιές, αν και σε μικρότερους αριθμούς, υπάρχουν σε κοντινά σπήλαια. Στην οροφή του σπηλαίου υπάρχουν επίσης χρωματιστές κουκκίδες, οι οποίες πιθανότατα δημιουργήθηκαν βουτώντας τις κυνηγετικές μπόλας σε χρώμα και κατόπιν πετώντας τις προς τα πάνω.
Το συνδετικό υλικό της μπογιάς είναι άγνωστο, αλλά στις βαφές περιλαμβάνονται οξείδια του σιδήρου, για τις κόκκινες και πορφυρές αποχρώσεις, καολίνης για το λευκό χρώμα, ιαροσίτης για το κίτρινο και οξείδιο του μαγγανίου για το μαύρο χρώμα.
Η Κουέβα ντε λας Μάνος ανακηρύχθηκε Μνημείο Παγκόσμιας Κληρονομιάς της UNESCO το 1999.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στην Αργεντινή Κατηγορία:Προκολομβιανή τέχνη Κατηγορία:Πολιτισμός της Αργεντινής Κατηγορία:Σπήλαια
Ευρωπαϊκό Πρωτάθλημα Κλειστού Στίβου 2019 – Άλμα εις τριπλούν γυναικών
Το άλμα εις τριπλούν γυναικών στο Ευρωπαϊκό Πρωτάθλημα Κλειστού Στίβου 2019 πραγματοποιήθηκε στις 1 Μαρτίου, ώρα 12:00 (προκριματικά) και στις 3 Μαρτίου, ώρα 10:00 (τελικός).
Τελικός
μικρογραφία|269x269px|Οι 3 νικήτριες μετά τον τελικό.
Παραπομπές
Κατηγορία:Αγωνίσματα στο Ευρωπαϊκό Πρωτάθλημα Κλειστού Στίβου 2019
Legends of Tomorrow
DC's Legends of Tomorrow, ή απλά Legends of Tomorrow, στα ελληνικά Οι Θρύλοι του Αύριο, είναι μια Αμερικανική  τηλεοπτική σειρά που αναπτύχθηκε από τους Γκρεγκ Μπέρλαντι, Marc Guggenheim, Andrew Kreisberg, και Φιλ Κλέμερ, που είναι και παραγωγοί, μαζί με τη Σάρα Σκέτστερ και τον Chris Fedak. Η σειρά βγήκε στον αέρα απο το αμερικανικό σταθμό The CW και έκανε πρεμιέρα στις 21 Ιανουαρίου, 2016. Η σειρά είναι ένα spin-off των Arrow και The Flash, που υπάρχουν στο ίδιο φανταστικό σύμπαν. Στις 11 Μαρτίου 2016, το CW ανανέωσε την σειρά για δεύτερη σεζόν, η οποία έκανε πρεμιέρα του στις 13 Οκτωβρίου του 2016. . Τον Ιανουάριο 2017 η σειρά ανανεώθηκε για τρίτη σεζόν. Στις 2 Απριλίου 2018 το CW ανανέωσε τη σειρά για τέταρτη σεζόν.
Υπόθεση
Όταν ο Vandal Savage σκοτώνει την οικογένειά του, ο Rip Hunter αποφασίζει να τον καταστρέψει με μια ομάδα που αποτελείται από  τους Atom, White Canary, Firestorm, Hawkman, Hawkgirl, Captain Cold και Heat Wave. Ωστόσο, ο Hunter στην πραγματικότητα υποστηρίξε τον Savage να κυριαρχήσει τον κόσμο το 2166, προσπαθώντας να αποκρούσει μια εισβολή στον πλανήτη Thangar. Ωστόσο, λόγω της θυσίας του Captain Cold, οι Time Masters καταστρέφονται. Ο Savage επιχειρεί να ξαναγράψει την ιστορία με χρονική έκρηξη, αλλά σκοτώθηκε από την ομάδα, όταν αυτός γίνεται θνητός από τον ίδιο μετεωρίτη που χρησιμοποιεί για το σχέδιο του. Με τον Savage νεκρό, ο Hawkman και η Hawkgirl φεύγουν από την ομάδα.
Μετά το θάνατό των Time Masters, o Rip αποφασίζει να πάρει τη θέση τους φυλάσσοντας την ιστορία με τους Atom, White Canary, Firestorm και Heat Wave. Ωστόσο, προειδοποιούνται από τον Rex Τάιλερ ότι θα πεθάνουν στη Νέα Υόρκη το 1942. Θα αγνοήσουν την προειδοποίηση, με αποτέλεσμα ο Heat Wave να μείνει στάσιμος, ο Rip να έχει χαθεί, και η υπόλοιπη ομάδα να βρίσκεται διάσπαρτη στο χρόνο. Ωστόσο, ο ιστορικός Νέιτ Χέιγουντ, με τη βοήθεια του Όλιβερ Κουίν, βρίσκει τον Heat Wave και αντικαθιστά τον Rip στην ομάδα. Το δίδυμο διασώζει την υπόλοιπη ομάδα και συνεχίζουν να προσπαθούν να εντοπίσουν τους χρόνο-εγκληματίες που θέλουν να αλλάξουν την ιστορία.
Ανάπτυξη
Τον Ιανουάριο του 2015, ο συν-δημιουργός Greg Berlanti, δήλωσε ότι υπάρχουν συνομιλίες για μια επιπλέον spin-off σειρά με επίκεντρο τον Ray Palmer / Atom (Brandon Routh), από το Arrow και The Flash. Το Φεβρουάριο του 2015, αναφέρθηκε ότι μια spin-off σειρά, που περιγράφεται ως ένα superhero team-up show, ήταν σε συζητήσεις με το CW για μια πιθανή προβολή  στη μέση της σεζόν 2015-16. Ο Berlanti, ο Andrew Kreisberg, ο Marc Guggenheim και η Σάρα Σκέτστερ θα εργαστούν ως executive producers. Η πιθανή σειρά θα περιλαμβάνει πολλούς χαρακτήρες από το Arrow και το Flash, συμπεριλαμβανομένων των Πάλμερ, Leonard Snart (Wentworth Miller) και Dr. Martin Stein (Victor Garber). Η Κάιτλι Lotz αναφέρθηκε επίσης οτι θα βρίσκεται στο κύριο cast. Θα υπάρχει δυνατότητα και για άλλους Arrow/Flash χαρακτήρες να εμφανιστούν στην νέα σειρά, και θα περιλαμβάνει και "τρεις κύριους χαρακτήρες της DC Comics  που δεν έχουν εμφανιστεί ποτέ σε τηλεοπτική σειρά".
Τον Μάρτιο του 2015, ο Stephen Amell, που απεικονίζει τον Όλιβερ Κουίν / Πράσινο Βέλος στο Arrow, επιβεβαίωσε οτι η σειρά θα βγει στον αέρα την περίοδο 2015-16 στη μέση της σεζόν. Επιπλέον, ο Kreisberg δήλωσε πως περισσότερα θα αποκαλυφθούν σχετικά με τη φύση της σειράς μέχρι το τέλος της τρίτης σεζόν τοy Arrow, ειδικά γιατί η Lotz θα εμφανιστεί, δεδομένου ότι ο προηγούμενος χαρακτήρας της, Canary, σκοτώθηκε κατά την έναρξη της τρίτης σεζόν του Arrow. Ο Berlanti δήλωσε, επίσης, ότι υπήρχε ένας συγκεκριμένος λόγος για το άλλο μισό του Firestorm—Ronnie Raymond (Robbie Amell), όπως φαίνεται στον Flash— ο οποίος δεν αναφέρεται στο αρχικό cast. Αποκάλυψε, επίσης, ότι οι παραγωγοί εστιάζουν στο "να βεβαιωθούν ότι ο κακός που έχουμε στη σειρά είναι ξεχωριστός... άλλος ένας μεγάλος χαρακτήρας που δεν έχει χρησιμοποιηθεί ακόμα." Επίσης, τον Μάρτιο, ο Ντόμινικ Περσέλ αποκαλύπτεται οτι θα ενσαρκώσει το ρόλο του ως Heat Wave στη σειρά, και ο Blake Neely, συνθέτης του Arrow και του Flash, θα χρησιμεύσει ως συνθέτης. Στο τέλος του μήνα, ο Arthur Darvill αναλαμβάνει τον ρόλο του Rip Hunter, έναν από τους "νέους τηλεοπτικούς" DC χαρακτήρες, ενώ η Ciara Renée την Kendra Saunders / Hawkgirl. Τον Απρίλιο του 2015, σε ένα άρθρο του Variety σχετικά με την πρόσφατη MipTV εκδήλωση, σημείωσε ο τίτλος της σειράς θα είναι οι Θρύλοι του Αύριο, παρά το γεγονός ότι εξακολουθεί να είναι ανεπιβεβαίωτες και από εκείνους που συμμετέχουν στη σειρά. Επίσης, τον ίδιο μήνα, ο Franz Drameh αναλαμβάνει ως Τζαξ Τζάκσον.
Μετάδοση
Η σειρά , έκανε πρεμιέρα στις Ηνωμένες Πολιτείες στις 21 Ιανουαρίου, 2016, και η πρώτη σεζόν αποτελείται από δεκαέξι επεισόδια. Η σειρά αρχικά θα εκάνει πρεμιέρα στην Αυστραλία στις 20 Ιανουαρίου 2016, ωστόσο ξεκίνησε στις 22 Ιανουαρίου. Ακόμα ξεκίνησε να προβάλλεται στο Ηνωμένο Βασίλειο την 1η Μαρτίου του 2016.
Αναφορές
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές βασισμένες σε κόμικς της DC Κατηγορία:Τηλεοπτικές σειρές του The CW
Cloak & Dagger (τηλεοπτική σειρά)
Οι Cloak & Dagger της Marvel, ή απλώς Cloak & Dagger, είναι μια Αμερικανική τηλεοπτική σειρά που δημιουργήθηκε από τον Τζο Ποκάσκι για το Freeform, βασισμένη στους ομώνυμους χαρακτήρες των Marvel Comics. Τοποθετείται στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η σειρά παράχθηκε από την ABC Signature Studios, την Marvel Television, και την Wandering Rocks Productions, με τον Ποκάσκι να έχει τον ρόλο του υπεύθυνου της σειράς.
Στην σειρά πρωταγωνιστούν οι Ολίβια Χολτ και Όμπρεϊ Τζόζεφ ως Τάντι Μπόουεν / Dagger και Τάιρον Τζόνσον / Cloak, δύο έφηβοι με υπερδυνάμεις οι οποίοι σχηματίζουν μια συνεργασία. Η σειρά ξεκίνησε το στάδιο της ανάπτυξης στο ABC Family τον Ιούλιο του 2011. Το κανάλι, που άλλαξε το όνομά του σε Freeform, ανακοίνωσε την σειρά τον Απρίλιο του 2016, και ο Ποκάσκι προσλήφθηκε τον Αύγουστο. Οι Χολτ και Τζόζεφ επιλέχθηκαν τον Ιανουάριο του 2017, με τους Γκλόρια Ρούμπεν, Άντρεα Ροθ, Τζέι Ντι Έβερμορ, Μάιλς Μουσέντεν, Καρλ Λάντσεντ, Έμμα Λαχάνα, και Τζέιμι Ζαβάλλος επίσης να πρωταγωνιστούν. Τα γυρίσματα έλαβαν μέρος στη Νέα Ορλεάνη.
Ο πρώτος κύκλος προβλήθηκε από τις 7 Ιουνίου μέχρι τις 2 Αυγούστου του 2018, και έλαβε θετικές κριτικές. Το Freeform ανανέωσε την σειρά για δεύτερο κύκλο, ο οποίος προβλήθηκε από τις 4 Απριλίου μέχρι τις 30 Μάιου του 2019. Η σειρά ακυρώθηκε στις 24 Οκτωβρίου του 2019.
Εξωτερικοί σύνδεσμοι
Κατηγορία:Τηλεοπτικές σειρές νεαρών ενηλίκων της Marvel Κατηγορία:Τηλεοπτικές σειρές βασισμένες σε κόμικς της Marvel Κατηγορία:Τηλεοπτικές σειρές της Marvel Television
Μικρά Αγγλία
Η Μικρά Αγγλία είναι μια ελληνική δραματική-ρομαντική ταινία εποχής του 2013, σε σκηνοθεσία Παντελή Βούλγαρη. Η ταινία βασίζεται στο ομότιτλο μυθιστόρημα της Ιωάννας Καρυστιάνη, η οποία έγραψε και το σενάριο της ταινίας. Η πλοκή περιστρέφεται γύρω από δύο αδελφές, την Όρσα και τη Μόσχα, από την Άνδρο, γνωστή και ως Μικρά Αγγλία λόγω του πλούτου της, οι οποίες αγαπούν και οι δύο τον Σπύρο. Η ιστορία αρχίζει χρονικά στον Μεσοπόλεμο και τελειώνει τη δεκαετία του 1950.
Η ταινία γνώρισε εμπορική επιτυχία στην Ελλάδα, ούσα η δεύτερη εμπορικότερη ταινία της χρονιάς και η εμπορικότερη από τις ελληνικές ταινίες. Η ταινία γνώρισε επίσης και κριτική επιτυχία, αποσπώντας 6 βραβεία της Ελληνικής Ακαδημίας Κινηματογράφου, ενώ ήταν υποψήφια για άλλα εφτά. Επίσης, διαγωνίστηκε στο Διεθνές Φεστιβάλ Κινηματογράφου Σαγκάης το 2014, κερδίζοντας τα βραβεία καλύτερης ταινίας, καλύτερου σκηνοθέτη και καλύτερης ηθοποιού.